Antti Tarkiainen

Aarno Antero Antti Tarkiainen (4. tammikuuta 1932 Mikkeli – 6. marraskuuta 2001 Espanja) oli suomalainen pantomiimikko sekä Teatterikoulun ja Teatterikorkeakoulun pitkäaikainen miimin, liikunnan ja akrobatian opettaja.

Tarkiainen harrasti telinevoimistelua ja kiersi nuorena Voimisteluliiton edustusjoukkueessa kisamatkoilla Euroopassa, Neuvostoliitossa ja Angolassa. Hän valmistui voimistelunopettajaksi 1957 ja kouluttautui miimin opettajaksi Jacques Lecoqin johdolla. Suomalaisten teatteriopiskelijoiden opettajana hän aloitti 1965 ja jäi eläkkeelle Teatterikorkeakoulun lehtorin virasta 1991.

Tarkiainen oli mukana noin kymmenessä suomalaisessa elokuvassa sivuosanäyttelijänä, ohjaajan apulaisena tai pantomiimien ja tanssien ohjaajana.

Lähteet

Aiheesta muualla

Vuonna 1932 syntyneet
Vuonna 2001 kuolleet
Suomalaiset opettajat
Suomalaiset telinevoimistelijat
Suomalaiset teatterialan ammattilaiset